OzLabs/hebrew-wiki-articles huggingface dataset:
דוכסות באר

דוכסות באר (בצרפתית: Comté (Duché) de Bar; בגרמנית: Grafschaft (Herzogtum) Bar) הייתה, מן המאה ה-11, רוזנות במעמד אוטונומי דה פקטו בין האימפריה הרומית הקדושה לבין ממלכת צרפת סביב העיר בר-לה-דוק (בצפון-מזרח צרפת המודרנית). בשנת 1301 הועבר חלק ממנה (Barrois mouvant) לשליטת צרפת, בעוד חלק אחר (Barrois non-mouvant) היה בשליטת האימפריה הרומית הקדושה. ב-1354 הועלה מעמדה לדרגת דוכסות. ב-1480 אוחדה עם דוכסות לורן. בין השנים 1738 ל-1766 הוענקה באופן אישי לסטניסלאב לשצ'ינסקי, מלך פולין.

== 1033–1354 ==
מקור הדוכסות במבצרי הגבול (barra בלטינית) שהקימו שליטי שמפאן ההיסטורית על נהר אומיאן. בשנת 960 קיבל פרדריק הראשון מלורן (Frédéric I<sup>er</sup> de Lorraine) נחלה באזור ובהמשך סיפח אליו אדמות כנסייה, בשטחן שיכן אבירים. במות נכדו, פרדריק השלישי, הועברו אדמות באר (ה-Barrois) לאחותו, סופיה (Sophie de Bar), שהייתה הראשונה שנשאה בתואר "רוזנת באר". היא שלטה במקום מ-1033 ועד מותה ב-1093. צאצאיה ייסדו את בית מונבליאר (Montbéliard), שתשלוט ברוזנות ברצף שושלתי עד 1431.

דה יורה השתייכו אדמות באר לאימפריה הרומית הקדושה, אך זיקתה התרבותית הייתה לצרפת ושליטיה קיימו קשרים עם החצר הצרפתית, כך שדה פקטו, זכתה רוזנות באר למידה גדולה של אוטונומיה. אנרי השלישי (Henri III de Bar) סייע לאדוארד הראשון, מלך אנגליה נגד צרפת. עקב כך פלש בשנת 1297 פיליפ הרביעי, מלך צרפת לאדמות באר. בהסכם, שנחתם ב-1301, הוכרח אנרי לוותר על אדמות באר ממערב לנהר מז (Barrois mouvant). שטח זה הפך לפייף של ממלכת צרפת. הדבר היה מימוש למעשה של חוזה ורדן מ-843 שהעניק למלך צרפת את כל השטח שממערב למז.

== 1354–1508 ==
ב-1354 העניק ז'אן השני, מלך צרפת לרובר הראשון (Robert I<sup>er</sup> de Bar) תואר דוכס וחיתן אותו עם בתו מארי. במקביל, שלט רובר גם על פונט א-מוסון (Pont-à-Mousson) שהשתייכה לאימפריה הרומית הקדושה. לפיכך, הפך לדוכס גם בקיסרות. בשנת 1431 נפטר הזכר האחרון בשושלת מונבליאר, לואי, שהיה קרדינל-דוכס (Louis I<sup>er</sup>, cardinal-duc de Bar). כך עברה הדוכסות לאחיינו, רנה מאנז'ו. עם מותו של רנה, ב-1480, ירש בנו רנה השני, דוכס לורן את דוכסות באר ואיחד אותה עם דוכסות לורן באוניה פרסונלית. ב-1482 כבש רנה את וירטון מדוכסות לוקסמבורג ואיחד אותה עם דוכסות באר. ב-1484 הוענקה הדוכסות לשארל השמיני, מלך צרפת עם עלייתו לשלטון בגיל 14 וב-1508 אוחדה סופית עם דוכסות לורן.

== 1508–1766 ==
ב-1738, כחלק מהסכמי סיום מלחמת הירושה הפולנית, הוענקה דוכסות באר באופן אישי לסטניסלאב לשצ'ינסקי, מלך פולין, בנפרד מדוכסות לורן. עם מותו, הועברו דוכסויות באר ולורן לכתר הצרפתי.

== קישורים חיצוניים ==

קטגוריה:צרפת: היסטוריה
באר, דוכסות
באר, דוכסות
קטגוריה:מדינות לשעבר בתחומי צרפת
בנקאות בפנמה

הבנק הלאומי של פנמה - BNP, בנק מסחרי לאומי בשליטת הממשלה, הממלא את מקום הפיקוח המדינתי על מערכת הבנקים בפנמה

הבנקאות בפנמה היא מגזר שירותים כלכלי משמעותי. המגזר גדל וסיפק מימון סחר למסחר שעבר בתעלת פנמה, ובהמשך התפתח להלבנת הון לצורך סחר בסמים בפיקודו של מנואל נורייגה. עקב מדיניות מיסוי יוצאת דופן, מוכרת מערכת הבנקאות בפנמה כמקלט מס.

== רקע ==
בפנמה מאות בנקים פרטיים, ושני בנקים בשליטת המדינה: הבנק הלאומי של פנמה (Banco Nacional de Panamá - BNP) , והבנק לחיסכון (Caja de Ahorros de Panamá). לפנמה מעולם לא היה בנק מרכזי,<ref name="mises"></ref> שהוא הסמכות המוניטרית המרכזית במדינה, ותפקידיו כוללים את האחריות לקביעת המטבע של המדינה, ואת הפיקוח על המוסדות הפיננסיים במדינה, ועל המגזר הפיננסי בשלמותו.

הבנק הלאומי BNP, הוא שהיה אחראי להיבטים לא כספיים של בנקאות מרכזית בפנמה, בסיוע הוועדה הבנקאית הלאומית (Superintendencia del Mercado de Valores), שנוצרה יחד עם המרכז הפיננסי הבינלאומי במדינה, והיה אחראית לרישוי ופיקוח בנקים.<ref name="country-data"></ref>

נכון לינואר 2009, החזיק BNP, פיקדונות בסך של כחמישה מיליארד דולר ארצות הברית&nbsp; ואילו הבנק לחיסכון החזיקו בפיקדונות או בערך של מיליארד דולר.

מכיוון שלפנמה אין בנק מרכזי שישמש מלווה של מוצא אחרון להצלת בנקים שמסתבכים, מנוהלים הבנקים בפנמה בצורה שמרנית מאוד, עם יחס הלימות הון ממוצע של 15.6% בשנת 2012, כמעט כפול מדרישת המינימום החוקית.<ref name="ECLAC12"></ref>

ייחודה של המערכת הבנקאית בפנמה, הוא בהיעדר המיסוי. בשנת 1971 הממשלה העבירה חוק בנקאי שהתיר מערכת בנקאית מאוד ליברלית ופתוחה, ללא חיוב על פיקוח ממשלתי אחיד, ואישרה כי לא ניתן להטיל מיסים על ריבית או עסקאות שנוצרו במערכת הפיננסית. מספר הבנקים זינק מ־23 בנקים בשנת 1970 ל־125 בשנת 1983, רובם בנקים בינלאומיים. חוק הבנקאות קידם הלוואות בינלאומיות, ומכיוון שבפנמה יש מערכת מס טריטוריאלית, הרווחים מהלוואות או מעסקאות שבוצעו מחוץ לחוק הם פטורים ממס.

מאז המשבר הכלכלי העולמי (2008), מנסה המדינה להתנער מהמוניטין שלה כמקלט מס, וחתמה על אמנה למניעת כפל מס עם מדינות רבות (בעיקר מדינות ה-OECD).
אף מדינת ישראל חתמה על אמנת מס עם פנמה.

אזרחי ארצות הברית, תושבים ובעלי גרין קארד הפותחים חשבון בנק בפנמה, כמו גם במדינות אחרות, מחויבים מאז 2010 בחוק הציות למס בחשבונות זרים בארצות הברית (FATCA), בנוסף לתקנות פנמה. בנוסף, באפריל 2011 כרתה פנמה אמנה עם ארצות הברית בנושא חילופי מידע פיננסי.

== רישוי ==
בנקים בפנמה מורשים ומוסדרים על ידי הרשות לפיקוח על הבנקים (Superintendencia de Bancos).<ref>[https://www.angloinfo.com/how-to/panama/money/banking Banking in Panama]</ref> ניתן לקבל רישיון לבנקים בתור:
* רישיון כללי (מלא) Class A - בנקים אלה יכולים לפעול הן בפנמה והן מחוצה לה. לרוב הבנקים בפנמה יש רישיון זה.
* רישיון בינלאומי מחלקה B - בנקים אלו נמצאים פיזית בפנמה, אך יכולים לעשות עסקים רק עם זרים ותושבים שאינם פנמים. הם יכולים לפתוח חשבונות בלבד ולקבל פיקדונות מאנשים פרטיים או ארגונים הממוקמים מעבר לים.

שני הבנקים בבעלות המדינה בפנמה, רשאים לעשות עסקים רק בפנמה.

== ראו גם ==
* מסמכי פנמה
* החוק האמריקאי לאכיפת מיסים בחשבונות זרים - FATCA
* אמנה למניעת כפל מס

== קישורים חיצוניים ==
* ירון אביטוב, [https://iglob.es/?315637 שווייץ של אמריקה הלטינית], גלובס, 28.2.2008
* 

== הערות שוליים ==

קטגוריה:פנמה: כלכלה
פנמה
וירטון

וירטון (בצרפתית: Virton) היא עיירה ולונית (דוברת צרפתית) במחוז לוקסמבורג שבבלגיה. היא בירת נפה באותו שם ובירת האזור התרבותי-היסטורי גאום (Gaume).

== היסטוריה ==
חפירות ארכאולוגיות גילו שהאזור היה מיושב עוד לפני התקופה הרומית. הרומאים קראו למקום Vertunum ונמצאו בו שרידי וילות.

השם וירטון נזכר לראשונה בבולה אפיפיורית של לוקיוס השלישי מ-1183. המקום השתייך לדוכסות לוקסמבורג. בין אמצע המאה ה-15 עד אמצע המאה ה-17 ידע האזור כולו תקופה של מלחמות, רעב ומגפות. העיר החלה לשגשג תחת שלטונה של מריה תרזה, ארכידוכסית אוסטריה, במאה ה-18 והתפתחה עוד עם התפתחות תעשיית הפלדה באזור. ב-1830 צורפה לבלגיה.

== ניצחון מכבי תל אביב על צסק"א מוסקבה ב-1977 ==
ב-17 בפברואר 1977 התקיים בווירטון משחק כדורסל היסטורי, בו נפגשו מכבי תל אביב וצסק"א מוסקבה למשחק מכריע בגביע אירופה לאלופות בכדורסל. עשור קודם לכן, ניתקה ברית המועצות את יחסיה הדיפלומטים עם ישראל. מסיבות פוליטיות, סירבה צסק"א לשחק בתל אביב והסובייטים סירבו גם לאשר ויזות שיאפשרו למכבי לשחק במוסקבה. לבסוף הוחלט שמשחק "הבית" של צסק״א יתקיים באולם נייטרלי שבווירטון. במשחק עצמו ניצחה מכבי 79–91. התחושה בקרב הישראלים הייתה שזהו ניצחון על ברית המועצות כולה ולא רק על צסק"א מוסקבה, ובמשך שנים נחשב למאורע מכונן בהיסטוריה ובזהות הישראלית. בסיומו של המשחק ובאופוריית הניצחון הגדול שהושג, הכריז טל ברודי, כשאוהדים רוקדים מסביבו בהתרגשות, במבטא אמריקאי: "אנחנו במפה ואנחנו נשארים במפה - לא רק בספורט, בהכול (בכול)".

==קישורים חיצוניים==

* 

==הערות שוליים==

קטגוריה:ולוניה: ערים
פטר רוסגר

פטר רוסגר (בגרמנית: Peter Roßegger; 27 ביולי 1843 - 26 ביוני 1918) היה סופר ומשורר אוסטרי.

== ביוגרפיה ==
פטר רוסגר נולד למשפחת איכרים אוסטרים, הבכור מבין 7 ילדים. המשפחה חיה בצניעות בבית חווה בשם Kluppeneggerhof בעיירה אלפל הנמצאת בתחום קריגלך, הממוקמת במחוז ברוק-מירצצושלאג, שטיריה<ref></ref>. בעקבות מצבה הכלכלי הירוד של משפחתו, רוסגר נאלץ להפסיק ללמוד בגיל צעיר ולעבוד לפרנסתו. עקב מצבו הבריאותי לא היה יכול לעסוק בחקלאות, לכן הפך לחייט-נודד. העבודה אפשרה לו לפגוש אנשים רבים ועוררה בו את הרצון לכתוב אודות מסעותיו<ref></ref>. הוא החל לכתוב בעיתון Tagespost שיצא לאור בגראץ. עורך העיתון זיהה את כישרונו של רוסגר ועודד אותו להתקבל לאקדמיה למסחר ותעשייה בגראץ<ref></ref>.

ספרו הראשון של רוסגר, סיפורים משטיריה, יצא לאור בשנת 1871<ref></ref>.

בשנת 1873 נישא רוסגר לאנה פיכלר, שילדה שני ילדים והלכה לעולמה בעת הלידה השנייה, בשנת 1875. מאוחר יותר נישא רוסגר בשנית לאנה קנאור, ולהם נולדו שלושה ילדים.

בשנת 1918 חזר רוסגר לעיירת מולדתו ושם הלך לעולמו ונטמן בבית הקברות המקומי, שם הוצב פסל לזכרו<ref></ref>.

== יצירותיו ==

רוסגר היה משורר וסופר פורה, אשר כתב יצירות רבות, ביניהן:
* Gedicht Zum Neuen Jahr (שיר לשנה החדשה)<ref></ref>
* Auch der andre, der bist du (גם האחר הוא אתה)<ref></ref>
* The Forest Farm(קובץ סיפורים)<ref></ref>
* Mein Lied (Grossdruck): Gesammelte Gedichte (השיר שלי - שירים שנאספו)
* The Forest Schoolmaster
* Der Gottsucher (מחפש האלוהים)
* The Earth and the Fullness Thereof a Romance of Modern Styria
* Volksleben in Steiermark (חיי אנשים בשטיריה)
* Als ich noch jung war (כשהייתי צעיר)

== מועמדויות ופרסים ==
* מועמדות לפרס נובל לספרות (1911)<ref name=":0"></ref>
* מועמדות לפרס נובל לספרות (1913)<ref name=":0" />
* מועמדות לפרס נובל לספרות (1918)<ref name=":0" />
* דוקטור לשם כבוד מאוניברסיטת וינה (1912)<ref></ref>
* דוקטור לשם כבוד מאוניברסיטת היידלברג (1903)
* דוקטור לשם כבוד מאוניברסיטת גראץ (1917)<ref></ref>
* חברות כבוד בחברה המלכותית לספרות בלונדון (1907)
* מדליית פרנץ יוזף

== הנצחה ==
ב-27 ביולי 1943, במלאת 100 שנים להולדתו, הוציא שירות הבולים הגרמני בול לזכרו של רוסגר<ref></ref>.

לזכרו של רוסגר הוצבו מספר פסלים, בין היתר בקריגלך<ref></ref>, קפפנברג<ref></ref>, גראץ<ref></ref>, שטודקצינקן<ref></ref>, שטיירמרק<ref></ref> ובערים נוספות באוסטריה.

סרט הטלוויזיה הדוקומנטרי Peter Rosegger – Der Poet, der aus dem Walde kam שיצא בשנת 2013 הציג את דמותו של רוסגר, חייו ופועלו<ref></ref>

בבית ילדותו הוקם מוזיאון לזכרו<ref></ref>.

== פרס פטר רוסגר לספרות ==
פרס פטר רוסגר לספרות ניתן החל משנת 1951 עד 1971 ולאחר מכן משנת 1985 והלאה. בין הזוכים בפרס ניתן למנות את אילזה אייכינגר, מקס מל, מרגרט ויינהנדל, ארנסט האמר, הרברט זנד, הילדה שפיל, גרהרד רוט, וולפגנג באואר ומקס הופלר<ref></ref>.

== לקריאה נוספת ==
* The Romantic Regional Poetry of Peter Rosegger (1843-1918) : Heimatdichtung and Dorfgeschichte

==קישורים חיצוניים==

* 
* 
* 
* 

== הערות שוליים ==

קטגוריה:משוררים אוסטרים
קטגוריה:סופרים אוסטרים
קטגוריה:ילידי 1843
קטגוריה:אוסטרים שנפטרו ב-1918
ששת דסמרקדיל

רבי ששת מדסמרקדיל היה מקובל מתלמידי הרמב"ן אשר התפרסם בשל גישתו הרציונלית לגלגולי נשמות. מכונה גם רבי ששת מקטלוניה.
==ביוגרפיה==
לא ידועים הרבה פרטים על תולדותיו. כל שידוע הוא שלמד אצל רמב"ן והגיע לעכו לשאול אותו שאלות בענייני גלגול נשמות.

תלמיד הרמב"ן, רבי יצחק דמן עכו, מזכירו בספרו מאירת עיניים:
.

גם רבי יהושע אבן שועיב בבאורו לפירוש הרמב"ן לתורה מביא ממנו מספר פירושים.

משה שטיינשניידר שיער שבכל מקום שרבי שם טוב בן גאון מזכיר "דעת החכם" כוונתו לרבי ששת., אך גרשום שלום חלק על זיהוי זה.

גרשום שלום פרסם מקבץ מתורתו אשר ליקט מכתבי תלמידי הרמב"ן, וכן מכתב יד בעיקר בענייני גלגול, בדרך רציונלית.

דעותיו של דסמרקדיל בגלגולים הם חדשניות, פרשנות מקורית ולא כפי ששמע מרבותיו. לדעתו הגלגול הוא עונש לרשעים בלבד – עונש אשר פותח להם גם אופציה לתיקון. דסמרקדיל כותב שעל פי הקבלה הגלגול גם אצל הבינונים, אך אינו נראה כן על פי השכל, ועל כן קובע שהגלגול בבינונים אפשרי אך אינו ודאי. לטענתו האומר שיש גלגול אצל צדיקים הוא מוציא "דיבה גדולה".

לטענתו, בעת התחיה כל נפש מגולגלת תקבל רוח חדשה שלא הייתה בעת הבריאה. דעתו זו היא דעת יחיד.

משה אידל חלק על שלום וטען שכתב היד אינו לרבי ששת דסמרקדיל, וייתכן שהוא לרבי ששת אביו של רבי יצחק בן ששת, כמו כן ציין לכתבי יד נוספים של דסמרקדיל. אידל סיכם את דבריו, "וראויה סוגיה זו לידון בהרחבה".

בספרייה הלאומית קיימים מספר כתבי יד שלו בענייני גלגול, בעניין צדיק ורע לו ועוד.

==לקריאה נוספת==
* 
* משה אידל, [http://rosetta.nli.org.il/delivery/DeliveryManagerServlet?dps_pid=IE52808132&_gl=1*7q1tah*_ga*MTU4OTkxODIzMC4xNjI1Mzg1OTgx*_ga_8P5PPG5E6Z*MTYyNTM5NjY4MC4zLjEuMTYyNTM5NjcyMS4xOQ..&_ga=2.115756930.584697705.1625385983-1589918230.1625385981 שרידים מתורתו של ר' ששת תלמיד הרמב"ן], בתוך, קריית ספר נח תשמ"ג עמ' 192 – 193.
* 
* ישראל תא שמע, על כמה ספרים אבודים מימי הביניים, מחקרים בספרות התלמודית מוגשים לשאול ליברמן, ירושלים תשמ"ג עמ' 216–218.
*חביבה פדיה, הרמב"ן, התעלות: זמן מחזורי וטקסט קדוש, הוצאת עם עובד, תל אביב, תשס"ג, עמ' 101 - 102.

== קישורים חיצוניים ==
* [https://merhav.nli.org.il/primo-explore/search?query=any,exact,Part%20Of.990000591590205171&tab=unified_tab&search_scope=uni&vid=NLI כתב ידו בעניין צדיק ורע לו] באתר הספרייה הלאומית
* [https://merhav.nli.org.il/primo-explore/search?query=any,exact,Part%20Of.990000826380205171&tab=unified_tab&search_scope=uni&vid=NLI כתב ידו בעניין סוד העיבור] באתר הספרייה הלאומית
* [https://merhav.nli.org.il/primo-explore/search?query=any,exact,Part%20Of.990000567800205171&tab=unified_tab&search_scope=uni&vid=NLI לקוטים מכתב ידו] באתר הספרייה הלאומית
* [https://merhav.nli.org.il/primo-explore/search?query=any,exact,Part%20Of.990000643220205171&tab=unified_tab&search_scope=uni&vid=NLI כתב ידו ענייני גלגול ויבום על דרך הקבלה] באתר הספרייה הלאומית

==הערות שוליים==

קטגוריה:תלמידי הרמב"ן
אטלנטיק סיטי (סנקט פטרבורג)

אטלנטיק-סיטי (ברוסית: Атла́нтик-Си́ти) הוא קומפלקס של בניינים הממוקמים בצפון-מערב סנקט פטרבורג, בכתובת: רחוב סאבושקינה 126 שבנפת פרימורסקי. המרכז מורכב מגורד שחקים בן 105 קומות ובו מרכז עסקים, ושלושה בנייני קומות נפרדים בקרבת מקום ובו מתחם קניות ובילוי, מכון כושר ובית קולנוע. מרכז העסקים של אטלנטיק סיטי הוא הבניין השישי בגובהו בעיר פטרבורג.
== גלריה ==
<gallery>
קובץ:Небоскрёб Атлантик-Сити.jpg|20 באוגוסט 2010
</gallery>
== קישורים חיצוניים ==

* [https://web.archive.org/web/20111001215332/http://atlantic-city.ru/bc אתר מרכז העסקים]

קטגוריה:סנקט פטרבורג: גורדי שחקים
נג'הודוש

נג'הודוש (בהונגרית: Nagyhódos) הוא כפר קטן במחוז סבולץ'-סטמאר-ברג שבצפון מזרח הונגריה. על הגבול המשולש הונגריה-רומניה-אוקראינה 

בדומה ליישובים רבים באירופה, גם אוכלוסיית נג'הודוש קטנה משמעותית בעשרות השנים האחרונות, מ-162 תושבים בשנת 1990 עד 117 תושבים בשנת 2020.

הכפר ואזורו מיושבים לסירוגין כבר מהמאה ה-15.

==יהודי נג'הודוש==
יהודים חיו בנג'הודוש בתקופות זמן שונות. בשנת 1944 נרצחו חלק מיהודי הכפר יחד עם שאר יהודי המחוז ושאר יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|19
|
|-
|1880
|42
|438
|-
|1910
|28
|
|-
|1920
|35
|
|-
|1930
|23
|
|-
|1941
|28
|441
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
ערוץ אפס

ערוץ אפס הייתה תוכנית בידור סאטירית ישראלית, ששודרה במסגרת שידורי "כאן 11" החל מ-27 במאי 2021. על הסדרה נמתחה ביקורת רבה מצד גופי התקשורת. שידורה הסתיים ב-1 ביולי לאחר שידור שישה פרקים בלבד.

==מבנה התכנית==
התכנית עסקה בערוץ טלוויזיה הנקרא "ערוץ אפס" המשדר חדשות, פרסומות, כתבות וסרטים קצרים. התכנית עסקה בחגיגות ארבע שנים לתאגיד השידור הציבורי כשהיא מארחת שחקנים מסדרות הערוץ השונות. בין הסדרות הבולטות שצוינו בסדרה: "שעת נעילה", "טהרן", "מנאייכ", "קופה ראשית", "חזרות", "סליחה על השאלה", "המפקדת" ו"שב"ס". בין שחקני הסדרות המופיעים בתוכנית ניתן למצוא את אלונה סער ("המפקדת"), נועה קולר ("קופה ראשית", "חזרות") ואמיר שורוש ("קופה ראשית", "שב"ס").

== ביקורות ==
עם שידור הפרק הראשון נמתחה ביקורת רבה על ידי הצופים ואתרי האינטרנט, הביקורת הופנתה בעיקר כלפי מה שנראה כחיקוי של העיתונאי עמית סגל שהוצג כ"בן של טרוריסט".<ref></ref> הביקורת נמתחה גם על ידי אנשי תאגיד השידור הציבורי; מגישת מהדורת החדשות המרכזית של הערוץ, דוריה למפל, כתבה בחשבון הטוויטר שלה: "אני מניחה שהמטרה הייתה לעשות מערכון על כך שאין סימטריה גם באולפנים... ואכן, גם יוצרי המערכון מבהירים שמול עיתונאי ידען ומנומק כל מה שיש בידיהם זו הבחירה הנחותה לגחך על מראה ולערב הורים". בעקבות פניית "בצלמו", כי מדובר בביזוי של העיתונאי עמית סגל, בהצגת דמותו של "בן של טרוריסט" שרמזה אליו, אורלי ממן, הממונה על קבילות הציבור, בדקה את הסוגיה וביקרה בחריפות את התכנים ששודרו ובמרכזו המערכון מעורר המחלוקת.

==ראו גם==
* ארץ נהדרת
* הפרלמנט
* עד כאן!
* שידורי המהפכה
* טלוויזיה מהעתיד

==קישורים חיצוניים==
* 
* [https://www.facebook.com/groups/203905467388298/ קבוצת הפייסבוק הרשמית]
* 
* 
* 
* 
* 
* 

==הערות שוליים==

קטגוריה:תוכניות טלוויזיה ישראליות
קטגוריה:תוכניות מערכונים ישראליות
קטגוריה:תוכניות טלוויזיה סאטיריות ישראליות
קטגוריה:תוכניות טלוויזיה ישראליות שעלו לשידור בשנת 2021
קטגוריה:כאן 11: תוכניות וסדרות
All the Love

All the Love, המכונה גם All the Love in the World, הוא שיר של להקת הרוק האנגלית The Outfield. שיר זה הוא הסינגל השלישי מאלבום אולפני הבכורה שלהם, Play Deep (1985), שיצא על ידי חברת התקליטים בקולומביה רקורדס. הסינגל בא אחרי הלהיט הגדול ביותר של הלהקה, "Your Love", ויצא במאי 1986. בארצות הברית, השיר הגיע למקום ה-14 במצעד הרוק רצועות אלבומי הבילבורד ולמקום ה-19 בבילבורד הוט 100.

== מיקומי שיא ==

== קישורים חיצוניים ==

קטגוריה:שירי 1985
קטגוריה:סינגלים מ-1986
קטגוריה:The Outfield
קטגוריה:שירים באנגלית
קטגוריה:סינגלים בהוצאת קולומביה רקורדס
ג'יימס סקוט

גיימס סקוט (באנגלית: James Sylvester Scott; 12 בפברואר 1885 – 30 באוגוסט 1938) היה מלחין ופסנתרן אמריקאי, שנחשב לאחד משלושת המלחינים החשובים ביותר של מוזיקת הרגטיים הקלאסית, יחד עם סקוט ג'ופלין וג'וזף לאמב.

== ביוגרפיה ==
הוא נולד בניושו שבמיזורי לג'יימס סקוט האב ומולי תומאס סקוט, שניהם עבדים לשעבר. בשנת 1901 עברה משפחתו לקרתגו, מיזורי, שם למד בתיכון לינקולן.

בשנת 1902 החל לעבוד בחנות המוזיקה של צ'ארלס ל. דומארס, תחילה כשוטף חלונות, ואחר-כך החל לנגן מוזיקה בפסנתר כנגן מדגים בחנות, כולל נגינת קטעים משלו.

הביקוש למוזיקה שלו שכנע את דומארס להדפיס את היצירות הראשונות של סקוט, "A Summer Breeze - March and Two Step", שפורסמו בשנת 1903.

ב־1904 פורסמו שתי יצירות נוספות מאת סקוט, "Fascinator March" ו-"On the Pike March" ונמכרו היטב, אך לא הספיקו כדי להשאיר את דומאר בעסקים ועד מהרה החברה הפסיקה לפרסם.

היסטוריוני הרגטיים, רודי בלש והרייט ג'ניס כתבו, כי בשנת 1905 סקוט נסע לסנט לואיס, מיזורי בחיפוש אחר האליל שלו סקוט ג'ופלין. הוא איתר את ג'ופלין ושאל אם יסכים לקשיב לאחד מהלחנים שלו.

לאחר ששמע את היצירה, הציג אותו ג'ופלין בפני המו"ל שלו, ג'ון סטילוול סטארק, והמליץ לו לפרסם אותה. סטארק פרסם את הקטע כעבור שנה בשם "ראג רגלי צפרדע" ("Frog Legs Rag). הקטע הפך במהרה ללהיט והיה השני במכירות בקטלוג סטארק, שני רק ל-"Maple Leaf Rag" של ג'ופלין.<ref></ref> סקוט הפך לכותב קבוע בקטלוגים של סטארק עד 1922.

בשנת 1914 עבר סקוט לקנזס סיטי, מיזורי, שם התחתן עם נורה ג'ונסון, לימד מוזיקה וליווה סרטים אילמים כנגן אורגן וכמעבד ב"תיאטרון פנמה".<ref></ref> כל מי שהכיר אותו ציין שעבודת התיאטרון הייתה חלק ניכר מפעילותו. בת דודתו פטסי תומאס סיפרה כי, "כולם כינו אותו 'פרופסור קטן'. הוא תמיד הלך במהירות, מביט בקרקע - היה עובר לידך ברחוב ולעולם לא ראה אותך - נראה תמיד שקוע במחשבות. "

בשנות חייו האחרונות עסק סקוט בהוראה, הלחנה ולהוביל שמיניה מוזיקלית שניגנה בפארקים פאבים לבירה ובתי קולנוע שונים באזור.

עם הגעתם של סרטי קולנוע עם פסקול, הכנסתו ירדה. הוא איבד את עבודתו בתיאטרון, אשתו נפטרה ללא ילדים ובריאותו הידרדרה. הוא עבר להתגורר עם בת דודתו רות קלהאן בקנזס סיטי, קנזס, ואף על פי שסבל ממחלת המיימת באופן כרוני, הוא המשיך להלחין ולנגן בפסנתר.

סקוט נפטר בבית החולים דגלאס ב־30 באוגוסט 1938 בגיל 52 ונקבר לצד אשתו בבית העלמין ווסטלאון.

== יצירות ידועות ==
הקומפוזיציות הידועות ביותר של סקוט כוללות את:

"Climax Rag", "Frog Legs Rag", "Grace and Beauty", "Ophelia Rag" ו-"The Ragtime Oriole"

== קישורים חיצוניים ==

* יצירות שפורסמו. - ג'יימס סקוט
* [https://web.archive.org/web/20100814021226/http://www.perfessorbill.com/pbmidi2.shtml ג'יימס סקוט] - ארכיון מידע.
* [https://www.encyclopedia.com/history/encyclopedias-almanacs-transcripts-and-maps/scott-james-sylvester ג'יימס סקוט] - encyclopedia.com
* [http://ragpiano.com/comps/jscott.shtml ביוגרפיה] - [http://ragpiano.com/ Ragpiano]
* 

== הערות שוליים ==

קטגוריה:מלחינים אמריקאים
קטגוריה:נגני ג'אז: פסנתרנים
קטגוריה:פסנתרנים אמריקאים
קטגוריה:אמריקאים שנולדו ב-1886
קטגוריה:אמריקאים שנפטרו ב-1938
אוואן ויינדל

אוואן ויינדל (בהולנדית: Owen Wijndal; נולד ב-28 בנובמבר 1999) הוא כדורגלן הולנדי, המשחק בעמדת המגן השמאלי באייאקס ובנבחרת הולנד.

==קריירת מועדונים==
ויינדל, התחיל את הקריירה שלו, בקבוצות ילדים מקומיות וכאשר היה בן 10, הצטרף לקבוצת הילדים של אלקמאר. ב-4 בפברואר 2017, ויינדל ערך את הופעת הבכורה שלו בקבוצה הבוגרת, בהפסד 4-2 לפ.ס.וו. איינדהובן מליגת העל ההולנדית. באותה עונה, ויינדל שיחק בעיקר בקבוצת המילואים, עמה על לליגת המשנה ההולנדית. ב-22 ביוני 2018, חתם על חוזה מקצועי בקבוצה. ב-7 במרץ 2020, ויינדל הבקיע את שער הבכורה שלו בקבוצה הבוגרת בניצחון 4–0 על דן האג.

ב-12 ביולי 2022 חתם באייאקס.

ב-5 בספטמבר 2023 הושאל לאנטוורפן מליגת העל הבלגית.

==קריירה בינלאומית==
ויינדל, שיחק בצעירותו בכל הנבחרות הצעירות של הולנד. ב-7 באוקטובר 2020, ויינדל ערך את הופעת הבכורה שלו בנבחרת הבוגרת בניצחון 0-1 נגד .

==קישורים חיצוניים==

קטגוריה:כדורגלנים הולנדים
קטגוריה:מגני כדורגל הולנדים
קטגוריה:כדורגלני א.ז. אלקמאר
קטגוריה:כדורגלני אייאקס
קטגוריה:כדורגלני רויאל אנטוורפן
קטגוריה:כדורגלני נבחרת הולנד
קטגוריה:כדורגלני יורו 2020
קטגוריה:הולנדים ממוצא סורינאמי
קטגוריה:ספורטאים הולנדים בבלגיה
קטגוריה:הולנדים שנולדו ב-1999
Just as I Am (אלבום של פול ברנדט)

Just as I Am הוא אלבום האולפן השביעי של אמן מוזיקת הקאנטרי הקנדי . האלבום שוחרר בחברת התקליטים של ברנדט, Brand-T Records. אלבום זה נבדל משאר יצירותיו של ברנדט בכך שהוא מתמקד לחלוטין בפרשנויות למוזיקה נוצרית.

==רשימת השירים==

==קישורים חיצוניים==

קטגוריה:אלבומי 2012
קטגוריה:אלבומי קאנטרי
אהרן גרושקביץ

סמל אהרן גרושקביץ (14 בספטמבר 1920 – 18 בנובמבר 1943) היה צעיר ארץ ישראלי, שהתגייס לשירות בחילות האוויר של צבא ארצות הברית במלחמת העולם השנייה. הוא שירת בזירה האירופית עד שנפל בקרב. עוטר במדליית האוויר.

==ביוגרפיה==
אהרן גרושקביץ נולד בעיר ורשה בירת פולין. עלה לארץ ישראל עם משפחתו בגיל חמש. חי בחיפה. יצא להכשרה בקיבוץ חפציבה ובימי מאורעות 1936 השתתף בפעולות הגנה. בשנת 1939 יצא ללימודים בארצות הברית. שם גם פעל במסגרת הנוער החלוצי והחל ללמוד טיסה.

===במלחמת העולם השנייה===
לאחר שנודע על פעולות גרמניה הנאצית נגד יהודי אירופה התנדב גרושקביץ לשירות צבאי בחילות האוויר של צבא ארצות הברית. יחידתו נשלחה לחזית האירופית והוצבה בבריטניה. הוא שימש כמקלען במפציץ מדגם ליברייטור והשתתף במשימות הפצצה מעל שטח אירופה הכבושה.

ב-18 בנובמבר 1943, בעת שמטוסו נמצא בשמי הים הצפוני בדרכו חזרה מגיחת הפצצה, הוא הופל על ידי מטוס קרב גרמני. גרושקביץ נהרג וגופתו לא נמצאה.

גרושקביץ עוטר במדליית האוויר.

==הנצחה==
שמו של אהרן גרושקביץ הונצח באנדרטה לנעדרים בבית הקברות הצבאי האמריקאי בקיימברידג' שבבריטניה, בגן הנעדרים שבבית הקברות הצבאי בהר הרצל ובאנדרטת מתנדבי היישוב במלחמת העולם השנייה שם. בשנת תשי"ט הוציאו הוריו לאור לזכרו חוברת בשם בן יקיר. עיריית קריית מוצקין קראה על שמו את "רחוב אהרון" (להבדיל מ"רחוב גרושקביץ" שנקרא על שם אביו).

==קישורים חיצוניים==
* [https://www.izkor.gov.il/אהרון%20גרושקביץ/en_ca1627c344666f4de14d4c876b80a0eb אהרן גרושקביץ], באתר יזכור
* [https://www.abmc.gov/decedent-search/grushkevich%3Daron אהרן גרושקביץ], באתר הוועדה האמריקנית למצבות קרב 
* [https://www.honorstates.org/index.php?id=92173 אהרן גרושקביץ] ([https://web.archive.org/web/20210425183944/https://www.honorstates.org/index.php?id=92173 ארכיון]), באתר Honorstates 
* [http://www.americanairmuseum.com/person/11192 אהרן גרושקביץ], באתר מוזיאון האוויר האמריקאי בבריטניה 
* [https://www.nli.org.il/he/books/NNL_ALEPH001847745/NLI פרטי החוברת "בן יקיר"], בקטלוג הספרייה הלאומית

==ראו גם==
* נח לוין-אפשטיין

קטגוריה:מתנדבי היישוב
קטגוריה:קצינים וחוגרים בחילות האוויר של צבא ארצות הברית
קטגוריה:יהודים אנשי הכוחות המזוינים של ארצות הברית במלחמת העולם השנייה
קטגוריה:אנשי צבא אמריקאים שנהרגו במלחמת העולם השנייה
קטגוריה:נעדרי צבא
קטגוריה:יהודים פולנים
קטגוריה:אנשי העלייה הרביעית
קטגוריה:אמריקאים שנולדו ב-1920
קטגוריה:ארץ-ישראלים שנולדו ב-1920
קטגוריה:אמריקאים שנפטרו ב-1943
קטגוריה:ארץ-ישראלים שנפטרו ב-1943
רוברט ובר

רוברט ובר (באנגלית: Robert James Weber; נולד ב-12 באפריל 1947, ניוארק) הוא מתמטיקאי אמריקאי המתחמה בתורת המשחקים בה פיתח בין היתר קבוצת ובר.

==ביוגרפיה==
רוברט ובר נולד בניוארק. לאחר סיום בית הספר הוא למד באוניברסיטת פרינסטון בה סיים תואר ראשון בשנת 1969 ותואר שני בשנת 1972. ובר המשיך ללימודי דוקטורט באוניברסיטת קורנל וקיבל את התואר בשנת 1974.

לאחר סיום הלימודים רוברט ובר החל ללמד באוניברסיטת ייל. בשנת 1979 הוא הצטרף לצוות של אוניברסיטת נורת'ווסטרן ובשנת 1982 מונה לפרופסור בקבלת החלטות.

בשנת 1982 הוא היה שותף לפול מילגרום בכתיבת ספר A Theory of Auctions and Competitive Bidding. בהמשך הוא היה יועץ במספר פרויקטים של ממשלת ארצות הברית.

בשנת 1971 הוא הציע שיטת הצבעת אישור בבחירות בהם משתתפים יותר משני מועמדים. רוברט ובר עשה גם מספר מחקרים בתחום ניהול משא ומתן.

== קישורים חיצוניים ==

* [https://web.archive.org/web/20200924175145/https://www.kellogg.northwestern.edu/faculty/weber/index.htm אתר אישי] באתר האוניברסיטה

קטגוריה:בוגרי אוניברסיטת פרינסטון
קטגוריה:בעלי תואר דוקטור מאוניברסיטת קורנל
קטגוריה:מתמטיקאים אמריקאים
קטגוריה:סגל אוניברסיטת ייל
קטגוריה:סגל אוניברסיטת נורת'ווסטרן
קטגוריה:אמריקאים שנולדו ב-1947
רנטון

רנטון (באנגלית: Renton) היא עיר בוושינגטון, ארצות הברית. העיר נמצאת במחוז קינג וממוקמת כ-18 קילומטרים דרומית-מזרחית לסיאטל.

העיר משתרעת על החוף הדרום-מזרחי של אגם וושינגטון בשפך נהר סידר. שערוך האוכלוסייה ב-2019 הוא 101,751 תושבים, ולפי מספר זה היא העיר השישית בגודלה במטרופולין סיאטל והשמינית בגדולה בכל וושינגטון.

== היסטוריה ==
רנטון הוקמה בשנת 1875 על ידי מתיישבים אירופאים. רנטון הוכרזה כעיר בשנת 1901 בזמן שכריית פחם ועיבוד עץ היו התעשיות הכי חשובות באזור.

אוכלוסיית העיר גדלה משמעותית במלחמת העולם השנייה כאשר בואינג הקימה בה מפעל לייצור מטוסי B-29 סופרפורטרס. האוכלוסייה גדלה מ-4,480 בשנת 1940 ל-16,039 ב-1950.

=== פיתוח מחדש של העיר במאה ה-21 ===
עיריית רנטון עודדה פיתוח תעשייתי מחדש של העיר בשנות ה-80. חנות האיקאה הראשונה באזור הפסיפיק נורת' וסט נפתחה ברנטון. בצפון רנטון נמצא מרכז וירג'ינה מייסון לאתלטיקה (VMAC) שנפתח ב-2008 המשמש מטה ומגרש אימונים לקבוצת הפוטבול סיאטל סיהוקס.

== גאוגרפיה ==
העיר משתרעת על שטח כולל של 60.97 קמ"ר, שמתוכם 59.88 קמ"ר הם אדמה ו-1.09 קמ"ר הם מים.

==קישורים חיצוניים==

* 
* 

קטגוריה:מדינת וושינגטון: ערים
קטגוריה:ארצות הברית: ערי חוף
קטגוריה:ארצות הברית: ערי נמל בחוף המערבי
קטגוריה:יישובים שהוקמו ב-1875
פיטר רינדיסבאכר

פיטר רינדיסבאכר (בגרמנית: Peter Rindisbacher; 12 באפריל 1806 – 12 או 13 באוגוסט 1834) היה אמן שווייצרי, שהתמחה בציור בצבעי מים ובאיורים העוסקים בשבטים הילידים הראשונים של מערב קנדה וארצות הברית, בעיקר תיאורים של סצינות פעולה קבוצתיות או ז'אנריות.<ref>Josephy, Alvin M. Jr., The Artist was a Young Man: The Life Story of Peter Rindisbacher. Fort Worth: Amon Carter Museum, 1970.</ref> לעיתים רחוקות הוא צייר דיוקנאות של בודדים.<ref>Painted in 1824, one of the earliest studies of a tipi by a non-Indian. Library and Archives Canada Collection.</ref>

== ביוגרפיה ==
רינדיסבאכר היגר משווייץ למערב קנדה עם משפחתו כשהיה בן חמש עשרה. המשפחה גויסה על ידי סוכן של המושבה "רד ריבר", שהוקמה על ידי הרוזן מסלקירק, כדי ליישב את האזור שנמצא ליד ויניפג של ימינו, מניטובה. מענק הקרקע של הרוזן סלקירק, נוהל על ידי מושל ומועצה, אך מכיוון שלכל פקידי המושבה היו קשרים עם חברת מפרץ הדסון, המושבה הייתה למעשה זרוע לפעילות מפרץ הדסון. המושבה התמודדה עם קשיים עקב שיטפון והרס של הנהר האדום, בגבול המזרחי של צפון דקוטה מה שהוביל לפגיעה בגידולים ולרעב.<ref>"Peter Rindisbacher: Beauty by Commission". Library and Archives Canada.</ref> משפחת רינדיסבאכר עברה להתגורר בוויסקונסין בשנת 1826, ואחר כך התיישבה לצמיתות בסנט לואיס, מיזורי, בשנת 1829.<ref name=":0"></ref>

== קריירה ==
מגיל חמש עשרה עד מותו, בגיל 28 היה אמן יוצר.<ref name=":0" /> הוא החל לעבוד עם פחם כילד צעיר, בעידוד אביו, וקיבל הכשרה רשמית של שנה אצל האמן יעקב סמואל וייבל בשווייץ. הוא ביצע רישומים וצבעי מים של המסע של משפחתו מאירופה למערב קנדה, פקידי המושבה, ואינדיאנים ובעלי חיים במערב קנדה ובמערב ארצות הברית, כולל אנשי צ'יפווה ומטיס שחיו לאורך הנהר האדום.

בגיל עשרים ושלוש, לאחר שעבר לסנט לואיס, הקים רינדיסבאכר סטודיו לאמנים, שם הפיק גם איורים למגזינים וכריכות לספרים, ותרם לאוסף ההיסטוריה של שבטי האינדיאנים בצפון אמריקה.

== מורשת ==
לאחר שבילה חמש עשרה שנים בציור האינדיאנים בצפון אמריקה, רינדיסבאכר נפטר ב־13 באוגוסט 1834, מספר ימים לאחר שהשתתף בפגישת מיליציה בסנט לואיס.

באותה תקופה ג'ורג' קטלין, שלעיתים קרובות ניתן לו קרדיט על היותו הצייר המקצועי הראשון שתיאר את האינדיאנים האמריקניים במישורים הגדולים, היה רק ארבע שנים במהלך שש שנות המסעות שלו במערב בשנים 1830–1836. כצייר מקצועי, רינדיסבאכר הקדים את קטלין במערב בעשר שנים לפחות, ולכן נחשב לאמן המקצועני הראשון שצייר ממערב לאגמים הגדולים.

רינדיסבאכר הפיק במהלך הקריירה שלו יותר מ 124 ציורים. ארבעים מיצירותיו מוחזקות כיום על ידי הספרייה והארכיונים של קנדה, אוטווה.

ריכוזים גדולים אחרים של ציוריו ממוקמים באוספי מוזיאון ווסט פוינט של האקדמיה הצבאית של ארצות הברית ומוזיאון גילקריס בטלסה, אוקלהומה.

== גלריה ==
<gallery mode="packed" heights="170">

File:Buffalo Hunting in the Summer 1822.jpg

File:Hudson's Bay Company express canoe.jpg

File:Indianer auf der Büffeljagd.jpg

File:Rindisbacher fishing 1821 large (1).png
</gallery>

== קישורים חיצוניים ==

== הערות שוליים ==

קטגוריה:ציירים קנדים
קטגוריה:ילידי 1806
קטגוריה:נפטרים ב-1834
פדרו גונסלבש

פדרו אנטוניו פריירה גונסלבש (בפורטוגזית: Pedro António Pereira Gonçalves; נולד ב-28 ביוני 1998 בוידאגו שבפורטוגל) הוא כדורגלן פורטוגזי המשחק בעמדת הקשר ההתקפי בקבוצת ספורטינג ליסבון מליגת העל הפורטוגלית.

== קריירת מועדונים ==
=== וולברהמפטון וונדררס ===
גונסלבש גדל במחלקות הנוער של מספר מועדונים, ביניהם ספורטינג בראגה, ולנסיה ווולברהמפטון וונדררס. ב-28 באוגוסט 2018 ערך גונסלבש את הופעת הבכורה שלו במועדון, בניצחון 0–2 על שפילד ונסדיי במסגרת הסיבוב השני של גביע הפוטבול ליג. זו הייתה הופעתו היחידה במדי המועדון.

=== פמליקאו ===
ב-2 ביולי 2019 חתם גונסלבש בפמליקאו, העולה החדשה לליגת העל הפורטוגלית. ב-3 באוגוסט 2019 ערך גונסלבש את הופעת הבכורה שלו במדי המועדון, בהפסד 2-0 לספורטינג קוביליה במסגרת הסיבוב השני של גביע הליגה הפורטוגלית. ב-10 באוגוסט 2019 ערך גונסלבש את הופעת הבכורה שלו בליגת העל הפורטוגלית, בניצחון 0–2 על סנטה קלרה במסגרת המחזור הראשון. ב-14 בספטמבר 2019 הבקיע גונסלבש את שער הבכורה שלו במועדון, השער הרביעי בניצחון 0–4 על פאסוס די פריירה במסגרת המחזור החמישי בליגה. בעונתו היחידה במועדון ערך גונסלבש 33 הופעות ליגה, בהן הבקיע חמישה שערים.

=== ספורטינג ליסבון ===
ב-18 באוגוסט 2020 חתם גונסלבש בספורטינג ליסבון, גם היא מליגת העל הפורטוגלית. ב-1 באוקטובר 2020 ערך גונסלבש את הופעת הבכורה שלו במועדון, בהפסד 1–4 לל.א.ס.ק. לינץ במסגרת פלייאוף ההעפלה לליגה האירופית לעונת 2020/2021. ב-28 באוקטובר 2020 ערך גונסלבש את הופעת הבכורה שלו בליגת העל הפורטוגלית במדי המועדון, בניצחון 1–3 על ז'יל ויסנטה במסגרת המחזור הראשון בליגה, ובמשחק זה הבקיע גם את שער הבכורה שלו במועדון. בעונתו הראשונה במועדון ערך גונסלבש 32 הופעות ליגה, בהן הבקיע 23 שערים, וזכה בתואר מלך השערים של ליגת העל הפורטוגלית. עם זאת, בעונה שלאחר מכן כבש שמונה שערי ליגה בלבד.

== קריירה בינלאומית ==
ב-4 ביוני 2021 ערך גונסלבש את הופעת הבכורה שלו בנבחרת פורטוגל, כשהחליף את ז'ואאו פליקס במשחק ידידות נגד נבחרת ספרד, אשר נגמר בתוצאה 0-0.

גונסלבש זומן לסגל נבחרת פורטוגל לקראת טורניר יורו 2020.

== קישורים חיצוניים ==

קטגוריה:קשרי כדורגל פורטוגזים
קטגוריה:כדורגלנים פורטוגזים
קטגוריה:כדורגלני וולברהמפטון וונדררס
קטגוריה:כדורגלני פמליקאו
קטגוריה:כדורגלני ספורטינג ליסבון
קטגוריה:כדורגלני יורו 2020
קטגוריה:פורטוגזים שנולדו ב-1998
נונו מנדש

נונו אלשנדרה טבארש מנדש (בפורטוגזית: Nuno Alexandre Tavares Mendes; נולד ב-19 ביוני 2002 בסינטרה שבפורטוגל) הוא כדורגלן פורטוגזי, המשחק בעמדת המגן השמאלי בקבוצת פריז סן-ז'רמן מליגת העל הצרפתית.

== קריירת מועדונים ==
=== ספורטינג ליסבון ===
מנדש הצטרף אל מחלקת הנוער של ספורטינג ליסבון מליגת העל הפורטוגלית בגיל עשר.

ב-12 ביוני 2020 ערך את הופעת הבכורה שלו בליגת העל הפורטוגלית, כשנכנס כמחליף בדקה ה-72 בניצחון 0–1 על פאסוס די פריירה במסגרת המחזור ה-26 לעונת בעונתו הראשונה בקבוצה הבוגרת ערך תשע הופעות ליגה.

ב-4 באוקטובר 2020 הבקיע את שער הבכורה שלו בליגת העל הפורטוגלית, כשהבקיע בדקה הרביעית בניצחון 0–2 על פורטימוננסה במסגרת המחזור השלישי לעונת . בסך הכול ערך 29 הופעות ליגה בעונת , בהן הבקיע שער אחד.

=== השאלה ומעבר קבוע לפריז סן-ז'רמן ===
ב-1 בספטמבר 2021 הושאל לפריז סן-ז'רמן מליגת העל הצרפתית.

ב-31 במאי 2022 הפעילה פריז סן-ז'רמן את סעיף הרכישה של מנדש, בסך 38 מיליון אירו, והוא חתם בשורותיה על חוזה לארבע שנים. את שער הבכורה שלו כבש ב-3 בספטמבר, בניצחון 0–3 על נאנט. בסיום עונת 2022/2023 זכה מנדש בתואר השחקן הצעיר המצטיין ואף נכלל בהרכב המצטיינים של העונה.

== קריירה בינלאומית ==
ב-24 במרץ 2021 ערך מנדש את הופעת הבכורה שלו בנבחרת פורטוגל, כששיחק 90 דקות בניצחון 0–1 על נבחרת אזרבייג'ן במסגרת מוקדמות מונדיאל 2022.

מנדש זומן לסגל נבחרת פורטוגל לקראת טורניר יורו 2020.

נכלל בסגל נבחרת פורטוגל לטורניר מונדיאל 2022.

נכלל בסגל נבחרת פורטוגל לטורניר יורו 2024.

== תארים ==
ספורטינג ליסבון

* אליפות פורטוגל (1): 2020/2021
* גביע הליגה הפורטוגלית (1): 2020/2021
* הסופר קאפ הפורטוגלי (1):2021
פריז סן-ז'רמן
* אליפות צרפת (3): 2021/2022, 2022/2023, 2023/2024
* הסופר קאפ הצרפתי (2): 2022, 2023

== קישורים חיצוניים ==

== הערות שוליים ==

קטגוריה:מגני כדורגל פורטוגזים
קטגוריה:כדורגלנים פורטוגזים
קטגוריה:כדורגלני ספורטינג ליסבון
קטגוריה:כדורגלני פריז סן-ז'רמן
קטגוריה:ספורטאים פורטוגזים בצרפת
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:פורטוגזים שנולדו ב-2002
לאונרדו פביו

לאונרדו פביו (בספרדית: Leonardo Favio; 28 במאי 1938 – 5 בנובמבר 2012, בואנוס איירס) היה זמר, שחקן ומפיק ארגנטינאי.

== ביוגרפיה ==
לאונרדו פביו נולד בשם פואד חורחה חורי למשפחה ערבית בעיירה בצפון-מערב מנדוסה. העוני הביא אותו לפנימייה לילדים קשים וגם לבית הסוהר.

לאחר סיום תקופת מעצר, הוא הגיע לבואנוס איירס והחל להתעניין בקולנוע. תחילה הוא שיחק בתפקידים משניים ואף היה עוזר במאי. סרטו הראשון Crónica de un niño solo שצולם בשנת 1965 קיבל הכרת המבקרים והוכרז כסרט השנה בארגנטינה. בפסטיבל הקולנוע במר דל פלטה הסרט זכה בפרס עיתונאים. בשנת 1966 הוא סיים עבודה על הסרט Este es el romance del Aniceto y la Francisca, de cómo quedó trunco, comenzó la tristeza y unas pocas cosas más... שזכה בפרס "קונדור הכסף".

בנוסף לקולנוע לאונרדו פביו היה זמר פופולרי. הוא כתב שירים וביצע אותם תוך נגינה בגיטרה. במהלך הקריירה הוא הוציא כ-20 אלבומים.

במהלך כל חייו לאונרדו פביו היה תומך של פרוניזם. הדבר הביא לכך שבשנת 1976 הוא נאלץ לעזוב את המדינה וחזר לארגנטינה רק בשנת 1987. בשנת 1993 הוא ביים וכתב תסריט לסרט על חייו חוסה מריה גטיקה, גם הוא בין תומכי פרון מובהקים.

== קישורים חיצוניים ==

* [https://www.bbc.com/news/world-latin-america-20214785 קורות חיים]
* 
* 

קטגוריה:הרוגי תאונות דרכים בארגנטינה
קטגוריה:במאי קולנוע ארגנטינאים
קטגוריה:תסריטאי קולנוע
קטגוריה:זמרים ארגנטינאים
קטגוריה:גיטריסטים ארגנטינאים
קטגוריה:זמרים-יוצרים
קטגוריה:מפיקי קולנוע
קטגוריה:ארגנטינאים שנולדו ב-1938
קטגוריה:ארגנטינאים שנפטרו ב-2012
אריק גרסיה

אריק גרסיה מרטרט (בספרדית: Eric García Martret; נולד ב-9 בינואר 2001) הוא כדורגלן ספרדי-קטלאני, המשחק בעמדת הבלם בקבוצת ברצלונה מלה ליגה ובנבחרת ספרד.

== קריירת מועדונים ==
=== מנצ'סטר סיטי ===
גרסיה נולד בברצלונה שבספרד והיה חלק מאקדמיית הכדורגל של ברצלונה, והצטרף לאקדמיית הכדורגל של מנצ'סטר סיטי מהפרמייר ליג בשנת 2017, ושיחק באקדמיה במשך עונה אחת.

גרסיה ערך את הופעות הבכורה שלו בקבוצה הבוגרת של מנצ'סטר סיטי ב-18 בדצמבר 2018, במשחק נגד לסטר סיטי במסגרת רבע גמר גביע הפוטבול ליג. הוא ערך את הופעת הבכורה שלו בפרמייר ליג ב-21 בספטמבר 2019, כשהחליף את ניקולאס אוטמנדי בדקה ה-61 בניצחון 0–8 על ווטפורד במסגרת המחזור ה-6. ב-11 בדצמבר 2019 ערך גרסיה את הופעת הבכורה שלו בליגת האלופות, בניצחון 1–4 על דינמו זאגרב במסגרת שלב הבתים של המפעל לעונת 2019/2020.

ב-1 ביוני 2021 חתם גרסיה בברצלונה, הקבוצה בה גדל, עד 2026.

ב־3 בספטמבר 2022 כבש את השער השלישי בניצחון קבוצתו 0–3 על סביליה. היה זה שערו הראשון במדי הקבוצה ובקריירת הבוגרים.

ב-1 בספטמבר 2023 הושאל גרסיה לג'ירונה לעונה אחת.

== קריירה בינלאומית ==
גרסיה ערך את הופעת הבכורה שלו בנבחרת ספרד ב-6 בספטמבר 2020, כשהחליף את סרחיו ראמוס בדקה ה-61 בניצחון 0–4 על נבחרת אוקראינה במסגרת ליגת האומות 2020/2021.

גרסיה נכלל בסגל נבחרת ספרד לטורניר יורו 2020.

נכלל בסגל נבחרת ספרד לטורניר מונדיאל 2022.

נכלל בסגל הנבחרת האולימפית של ספרד לטורניר הכדורגל באולימפיאדת פריז (2024).

== תארים ==
 מנצ'סטר סיטי 
* פרמייר ליג: 2020/21
* גביע הליגה האנגלית: 2019/20
* מגן הקהילה: 2019

 ברצלונה 
* לה ליגה: 2022/23
* סופר קאפ הספרדי: 2023

 ספרד עד גיל 17 
* יורו עד גיל 17: 2017

 ספרד עד גיל 19 
* יורו עד גיל 19: 2019

== קישורים חיצוניים ==

== הערות שוליים ==

קטגוריה:כדורגלנים ספרדים
קטגוריה:בלמי כדורגל ספרדים
קטגוריה:ברצלונה: כדורגלנים
קטגוריה:כדורגלני מנצ'סטר סיטי
קטגוריה:כדורגלני ברצלונה
קטגוריה:כדורגלני ז'ירונה
קטגוריה:ספורטאים ספרדים באנגליה
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:כדורגלנים ספרדים באולימפיאדת טוקיו (2020)
קטגוריה:כדורגלנים ספרדים באולימפיאדת פריז (2024)
קטגוריה:אלופים אולימפיים ספרדים: כדורגל
קטגוריה:זוכי מדליית כסף אולימפית ספרדים: כדורגל
קטגוריה:ספרדים שנולדו ב-2001
פיג'ו לנדטרק

פיג'ו לנדטרק (באנגלית: Peugeot Landtrek) היא מכונית במרכב טנדר, שמיוצרת על ידי פיג'ו משנת 2020. היא הוצגה בפברואר 2020<ref></ref> ומיועדת לשוק הלטיני ולשוק הצפון אפריקאי.

== תצורות גוף ==
הלנדטרק מיוצרת בשלוש תצורות גוף: חד קבינה, קבינה כפולה ובגרסת שלדה<ref></ref>. בהתאם לגרסה, לדגם כושר העמסה של בין 1 ל־1.2 טון וכושר גרירה של עד 3 טון. לקוחות יוכלו לבחור בדגם חד קבינה ללא פגוש אחורי כך שדלת הארז תוכל להיפתח גם ב-180 מעלות.

== מפרט טכני ==
הלנדטרק כוללת שני מנועים, עם הנעה אחורית או כפולה.
* מנוע דיזל בנפח 1.9 ליטר טורבו המספק כ-150 כוחות סוס. תיבת הילוכים ידנית בעלת שישה הילוכים.
* מנוע בנזין בנפח 2.4 ליטר טורבו המספק כ-210 כוחות סוס. תיבת הילוכים אוטומטית בלעת שישה הילוכים.

== קישורים חיצוניים ==

== הערות שוליים ==

לנדטרק
קטגוריה:טנדרים
קטגוריה:כלי רכב המורכבים בתוניסיה
קטגוריה:כלי רכב המיוצרים בסין
קטגוריה:דגמי מכוניות שהושקו ב-2020
בנות עירוני מודיעין (כדורגל נשים)

בנות עירוני מודיעין היא קבוצת כדורגל נשים וחלק ממועדון עירוני מודיעין, שיחקה בליגה הלאומית והייתה אמורה לשחק בליגת העל בכדורגל נשים החל מעונת 2021/2022 אך לא עברה את הבקרה התקציבית של ההתאחדות. הקבוצה נוסדה בשנת 2015 כקבוצת מאמא רגל ומשנת 2019 הפכה לקבוצת כדורגל רגילה שהצליחה לעלות תוך שתי עונות לליגת העל אך לא מימשה את הצלחתה ופעילותה הופסקה. המועדון מפעיל גם קבוצת נערות וילדות.

==כקבוצת מאמא רגל==
הקבוצה הוקמה במודיעין בשנת 2015 והצטרפה לליגת מאמא רגל של ההתאחדות לכדורגל שהייתה הליגה השלישית לנשים והוגדרה כליגה בפיתוח. בליגה זו שיחקו בתקופה זו על חצי מגרש, לרוחב, 8 שחקניות לכל קבוצה וללא הגבלת חילופים. כבר בעונתה השנייה הצליחה הקבוצה לסיים ראשונה בליגה ולזכות באליפות. בשנה הבאה סיימה מקום השני. בשנים אלו, בגלל מיעוט בקבוצות, הצטרפות לליגה הלאומית הייתה תלויה בהחלטת הקבוצה להפוך לקבוצת כדורגל רגילה וברישום לליגה אך הקבוצה החליטה להמתין עם צעד כזה ונשארה לשחק בליגת מאמא רגל. בשנה שלאחר מכן, בעונת 2018/2019, סיימה הקבוצה במקום השלישי אך החליטה שבעונה הבאה תצטרף לליגה הלאומית כקבוצה מן המניין. בעונת 2019/2020 החליטה ההתאחדות לכדורגל להפוך גם את הליגה הארצית לליגת כדורגל רגילה ורשמה את קבוצת בנות מודיעין בליגה זו. הקבוצה ערערה על ההחלטה וביקשה להצטרף ישר לליגה הלאומית אך לאחר מאבק משפטי ודחייה של פתיחת הליגה נדחתה בקשתה.

==בליגות הכדורגל הסדירות==
כבר בעונתה הראשונה, עונת 2019/2020 בליגה הארצית המתחדשת, הצליחה הקבוצה להפגין דומיננטיות ושמרה לאורך העונה על מיקומה בצמרת. בעקבות התפרצות נגיף הקורונה בישראל והפסקת עונת המשחקים, הוחלט שהקבוצה, שהייתה ממוקמת שנייה, תעלה בעונה הבאה לליגה הלאומית.

כבר בעונתה הראשונה בליגה הלאומית, עונת 2020/2021, זכתה הקבוצה להצלחה והבטיחה במחזור הסיום את המקום השני ועליה לליגת העל. למרות זאת, לקראת פתיחת העונה התברר שהקבוצה לא עברה בבקרה התקציבית והיא הורדה חזרה לליגה הלאומית. בפועל, הקבוצה הפסיקה את פעילותה ולא הצטרפה לליגה בעונת 2021/2022.

==תארים==
* אליפות הליגה הארצית: 1
** 2016/2017

==קישורים חיצוניים==
* 
* שי אלבלינג, [https://modiin.mynet.co.il/sports/article/S1XRnp45u כובשות השערים: כך עלתה עירוני מודיעין לליגת העל לכדורגל נשים], באתר mynet מודיעין, 4 ביוני 2021

== הערות שוליים ==

קטגוריה:קבוצות כדורגל נשים ישראליות
הרמין רונאי

הרמין רונאי (במקור הרמינה רוזנברג,<ref>Az engedélyt tartalmazó BM rendelet száma/évszáma: 10196/1883. Névváltoztatási kimutatások 1883. év 20. oldal 23. sor</ref> (בהונגרית: Rónai Hermin; דיולה, 25 בנובמבר 1877<ref></ref> <ref>Születési ideje bizonytalan.</ref> – בודפשט, יוני 1926) הייתה שחקנית יהודייה-הונגרייה. אחותם של הצלם דינש רונאי והווטרינר מיהאי רונאי (1879–1945). דודה של המשורר והסופר מיהאי אנדראש רונאי.

== ביוגרפיה ==
הרמין רונאי נולדה במשפחה יהודית כבתם של פיליפ רוזנברג ושל ליאונורה בלייר. היא סיימה את בית הספר לדרמה של תיאטרון הקומדיה של בודפשט. בעשורים הראשונים של המאה ה-20, כשחקנית אופי וקומיקאית מצוינת, היא הייתה אחד האמנים הפופולריים והמצטיינים ביותר של משחק ההונגרי באזורי ערי השדה של הונגריה. היא עבדה את הזמן הרב ביותר בתיאטרון הלאומי של מישקולץ בלהקתו של גזה שבשטין והייתה אחת מאושיות הלהקה. היא סיימה את הקריירה הקצרה שלה עקב מותה כחברה לנצח של תיאטרון ורשמארטי בסקשפהרוואר.

== תפקידיה העיקריים ==
* ז'יגמונד מוריץ : השופט שארי - אשת השופט
* אימרה פרקש: צריך לנסוע לדברצן
* ויקטור ליאון: חדר בעליית הגג (אופרטה) - אלמנה. גברת שוואבינגר

== לקריאה נוספת ==
* [http://mek.oszk.hu/00300/00355/html/ABC12527/13108.htm לקסיקון ביוגרפי הונגרי]

== הערות שוליים ==

קטגוריה:שחקניות תיאטרון יהודיות הונגריות
קטגוריה:משפחת רונאי
קטגוריה:שחקני תיאטרון יהודים הונגרים
קטגוריה:גיולה (עיר): אישים
קטגוריה:ילידות 1877
קטגוריה:הונגרים שנולדו ב-1877
קטגוריה:נפטרות ב-1926
קטגוריה:נפטרים ב-1926
דנגון

ציור של דנגון
דנגון (בקוריאנית: 단군; הנג'ה: 檀君) נודע גם כדנגון גוג'וסון. דנגון היה מייסדה האגדי ומלכה של גוג'וסון, הממלכה הקוריאנית הראשונה, אשר התקיימה סביב ליאונינג של ימינו, מנצ'וריה וחלקו הצפוני של חצי האי הקוריאני. נאמר עליו שהוא "נכד השמים" ו"בן דוב" ושהקים את הממלכה בשנת 2333 לפני הספירה. הגרסה המוקדמת המתועדת ביותר של אגדת דנגון מופיעה בסאמגוק יוסה מהמאה ה-13. הספר מצטט את הווי תולדות קוריאה וסיפורי עם נוספים. כיום, ישנן לערך כ-17 קבוצות דת וכתות המתמקדות בפולחן לדנגון.

הקוריאנים מתייחסים ליום בו דנגון ייסד את גוג'וסאון, השושלת הראשונה של קוריאה, כחג לאומי ואותו מכנים: גֵצ'ונג'ול (קוריאנית: 개천절 ;הנג'ה: 開 天 節). המועד נחגג ב-3 באוקטובר. ביום זה גם נוהגים זוגות רבים להתחתן. הגֵצ'ונג'ול הוא יום להנצחת ייסוד גוג'וסון על ידי דנגון, אך 3 באוקטובר אינו למעשה התאריך בו נוסדה ממלכת גוג'וסון.

==תיעוד מיתי ופרשנות==

אגדת מוצאו של דנגון מתחילה בסבו חוואנין (קוריאנית: 환인; הנג'ה: 桓 因), "אדון השמים". לחוונין היה בן, הוואנונג (קוריאנית: 환웅; הנג'ה: 桓 雄), ששאף לחיות על האדמה בין העמקים וההרים. חוואנין איפשר להוואונג ול-3,000 מאנשיו לרדת אל הר פאקטו, שם הקים הואנאונג את שינשי (קוריאנית: 신시; האנג'ה: 神 市, "עיר האל"). יחד עם שרי העננים, הגשם והרוח, הוא הנהיג חוקים וקודים מוסריים ולימד את בני האדם אומנויות שונות, רפואה וחקלאות. האגדה סוקרת את התפתחות הדיקור והמוקסה.

על פי האגדה, נמר ודובה בשם אונגנייאו (קוריאנית: 웅녀 ; הנג'ה: 熊女) גרו יחד במערה והתפללו לאלוהים שהוואנונג שיהפוך אותם לאנושיים. הוואונג שמע את תפילותיהם ונתן להם 20 שיני שום, צרור סחלביים והורה להם להישאר מחוץ לאור השמש ולאכול רק את האוכל הזה במשך 100 יום. בגלל הרעב, הנמר עזב את המערה לאחר כ-20 יום, אך הדובה נשארה בפנים ובסופו של דבר הפכה לאישה.

אונגניו הייתה אסירת תודה והקריבה מנחות להוואונג. היעדר בעלה (הנמר) הביא אותה לדיכאון, והיא החלה להתפלל מתחת לעץ שדר קדוש (בקוריאנית: 신단수; הנג'ה: 神 檀 樹) כדי להתברך בילד. הוואונג שמע את תפילותיה ונרגש עמוקות. הוא לקח את אונגנייאו לאשתו וזמן קצר לאחר מכן היא ילדה בן, דנגון, שימשיך וייסד את האומה הקוריאנית.

דנגון עלה לכס המלוכה, בנה את העיר אסאדל המוקפת חומה הממוקמת ליד פיונגיאנג וכינה את הממלכה ג'וסון - המכונה היום "גוג'וסון" - כלומר, "ג'וסון העתיקה", כדי לא להתבלבל עם ממלכת ג'וסון אחרת שהוקמה הרבה יותר מאוחר. לאחר מכן העביר את בירתו לאסאדל בהר פיאק או בהר גונגול.

סיפורו של דנגון שיקף את תודעתם של תושבי ג'וסון (גוג'וסון) באותה תקופה כדי לבסס את הלגיטימיות של מלכות גוג'וסון וכבוד המדינה. מלך ג'וסון היה מקיים טקס לאל אבותיו, האל השמימי מדי שנה. עד מהרה, המיתוס של דנגון היה האידאולוגיה הפוליטית של תקופת גוג'וסון.

האגדה על הולדת אבי האומה (דנגון) מזיווג בין הואנאונג (בן מלך השמים) ואונגנייאו (דובה שהפכה לאשה) עשויה להתפרש על רקע תמורות חברתיות ותרבותיות שחלו בקוריאה בתקופה הקדומה. לפי פרשנות זאת, האגדה מסמלת את מיזוגם של שבטי תקופת האבן, שסגדו לרוחות הנמר והדוב, עם שבטי תרבות הברונזה המיוצגים על ידי אל השמים (הואנאין והואנגאונג).

==ראו גם==
* היסטוריה של קוריאה

==קישורים חיצוניים==

* 
* 

==הערות שוליים==

קטגוריה:גוג'וסון
קטגוריה:קוריאה
קטגוריה:סמלים לאומיים
קטגוריה:ספרות
פולה אילרי

פולה אילרי (Pola Illéry; 18 בדצמבר 1909 - 19 באוקטובר 1993) הייתה שחקנית רומנייה.

==ביוגרפיה==
אילרי נולדה בחבל אולטניה שברומניה בשם פאולה איליסקו למשפחה יהודית, היא החליפה את שמה לפולה בעקבות השחקנית הפולנייה פולה נגרי, היא החלה את הקריירה הקולנועית שלה בצרפת, ב-1929 הופיעה בסרט "Le capitaine Fracasse" המבוסס על רומן מאת תאופיל גוטייה. ב-1930 שיחקה בסרט של הבמאי רנה קלייר "תחת גגות פריז" שם גילמה בחורה רומנייה בפריז שלה מספר מחזרים, ב-1933 שיחקה בסרט נוסף שלו "Quatorze Juillet". ב-1934 שיחקה בסרט "La Rue sans nom" המבוסס על ספר של מרסל אמה, היא נודעה בדמויות הפאם פאטאל שגילמה.

במהלך מלחמת העולם השנייה היא נישאה לאיש צבא אמריקאי ועברה לארצות הברית, הנישואים נמשכו מספר חודשים עד שהוא נהרג בתאונה. היא עבדה כאחות בצלב האדום האמריקאי במהלך המלחמה וקיבלה אזרחות אמריקאית, היא התחתנה בשנית ועברה לגור בפאלוס ורדס שבקליפורניה.

==קישורים חיצוניים==

* 

קטגוריה:שחקניות קולנוע וטלוויזיה יהודיות רומניות
קטגוריה:מהגרות מרומניה לארצות הברית
קטגוריה:ילידות 1909
קטגוריה:נפטרות ב-1993
שלוחת לנץ

שלוחת לנץ (באנגלית: Lentz Buttress) היא שלוחה ההרית, הבולטת צידה הצפוני של רמת ויסקונסין, ברכס ויסקונסין - רכס ההרים המרכזי של הרי הורליק (המהווים חלק מההרים הטראנס-אנטארקטיים), בארץ מרי בירד שבאנטארקטיקה.

השלוחה ממוקמת 9.26 קילומטרים מזרחית - צפון-מזרחית מפסגת פורה.

גובהה של השלוחה 2,800 מטרים מעל פני הים.

== היסטוריה ==
=== גילוי ומיפוי השלוחה ===

רכס ויסקונסין (ובו גם השלוחה) מופו על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1964.

=== מקור השם ===

שמה של השלוחה ניתן לה על ידי הוועדה המייעצת לשמות אנטארקטיים.

ההר נקרא על שם לוטננט מלקום וו. לנץ (Malcolm W. Lentz), מצי ארצות הברית, שהיה המפקד של תחנת הקוטב הדרומי, בחורף האנטארקטי 1962.

== קישורים חיצוניים ==

* [https://geonames.usgs.gov/apex/f?p=GNISPQ:5:::NO::P5_ANTAR_ID:8716 שלוחת לנץ] באתר הסקר הגאולוגי של ארצות הברית
* שלוחת לנץ באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=8333&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR שלוחת לנץ] באתר הגאזט האנטארקטי המשווה SCAR של ממשלת אוסטרליה

== הערות שוליים ==

לנץ
ביתו של אוסאמה בן לאדן בח'רטום

ביתו של אוסאמה בן לאדן בח'רטום הוא בית עשוי מלבנים וטיח בן שלוש קומות.

הבית שוכן ברובע אל-ריאד שבעיר ח'רטום, בירת סודאן ובין 1991 ל-1996 התגורר בו מנהיג אל-קאעדה, אוסאמה בן לאדן<ref name="SN"></ref><ref name="Reeve2002"></ref>.

== היסטוריה ==
אוסאמה בן לאדן, מנהיג ארגון הטרור אל-קאעדה הגיע לסודאן ב-1991, לאחר וויכוח עם משפחתו בערב הסעודית, בנוגע לתמיכה הסעודית בארצות הברית במהלך מלחמת המפרץ, בה נלחמה ארצות הברית נגד עיראק שפלשה לכווית. הוא רכש בית בח'רטום, שהשקיף על גדות הנילוס הכחול<ref name="Reeve2002,p.175">Reeve2002,p.175</ref> ובילה שם סופי שבוע רבים עם משפחתו. הוא אף התגורר תקופה במקום עם ארבע נשותיו, ארבעת בניו ובנותיו. איש הדת הסודאני-מוסלמי, חסן א-תוראבי התיר לבן לאדן לגור שם, בתמורה לכך שבן לאדן יסייע לממשלת סודאן בהשקעות בחברות הסחר והבנקאות בבניית כבישים ולהילחם בבדלנים הנוצרים והמתנגדים בדרום סודאן. על פי ההערכות, בן לאדן אכן קיים את הבטחתו, והשקיע כ-50 מיליון דולרים בפרויקטים בסודאן<ref name="Weston2008"></ref>.

על אף שהבית היה מאובטח בכבדות, וכלל סוללת שמורים חמושים במקלעים בקומת הקרקע של הבית<ref name="Bergen2006"></ref>, ניצל בן לאדן פעם אחת מניסיון התנקשות של קבוצת תכפירית, שראתה בדרכו של בן לאדן כדרך שכופרת באסלאם. בעקבות זאת הוחלט למגן יותר טוב את הבית, ואף להוסיף יותר שומרים ומערכת תעלות, שנחפרה בקדמת הבית ובחלק האחורי שלו. בעקבות ההאבטחה המוגברת, רצו שכנים רבים שבן לאדן יעזוב את השכונה. לאחר שהתגורר בית כ-4 שנים, החליט בן לאדן לעזוב את סודאן במאי 1996, כאשר הוא עוזב מאוד מאוכזב מההתפתחויות הפולטיות במדינה בה הוא השקיע כסף רב<ref name="Jacquard2002"></ref>. דיווחים טענו כי השגרירות הסינית בסודאן השתלטה על הנכס לאחר עזיבתו של בן לאדן, אולם ב-2011, לאחר חיסולו של בן לאדן בבית המסתור שלו בפקיסטן פורסם כי הבית נשאר ריק, מאחר שדיירים חששו שהאמריקאים עלולים להפציץ את הבית, מאחר שהיה מקום מגוריו של בן לאדן.

==לקריאה נוספת==
* לורנס רייט, המגדלים הגבוהים: 11 בספטמבר, אלקאעידה וכישלון המודיעין האמריקני, כנרת זמורה-ביתן, 2006

== הערות שוליים ==

קטגוריה:אוסאמה בן לאדן
קטגוריה:ח'רטום: מבנים
תמיר פור

תמיר פור (נולד ב-19 באוגוסט 1982) הוא כדורגלן עבר ישראלי, ששיחק בעמדת הקשר.

==קריירה==
פור התחיל את הקריירה שלו במחלקת הנוער של צפרירים חולון. ב-27 במאי 2001, פור ערך את הופעת הבכורה שלו בקבוצה הבוגרת בהפסד 0–1 לבני יהודה.

בקיץ , פור חתם בהפועל באר שבע, ממנה עבר כעבור שנה להפועל רמת השרון.

בינואר , פור חתם בהכח עמידר רמת גן מליגת העל. ב-29 ביוני 2009, פור חתם בהפועל רעננה וכעבור שנה חתם בהפועל רמת גן. בשלושתיהן, שיחק כאשר שיחקו בליגת העל, אך עם כולן ירד ליגה בסיום עונתו הראשונה.

בהמשך הקריירה, פור שיחק במכבי אחי נצרת, מכבי יבנה, מכבי עמישב פתח תקווה, סקציה נס ציונה ומ.כ. חולון.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני צפרירים חולון
קטגוריה:כדורגלני הפועל באר שבע
קטגוריה:כדורגלני הפועל רמת השרון
קטגוריה:כדורגלני הכח עמידר רמת גן
קטגוריה:כדורגלני הפועל רעננה
קטגוריה:כדורגלני הפועל רמת גן
קטגוריה:כדורגלני מכבי אחי נצרת
קטגוריה:כדורגלני מכבי יבנה
קטגוריה:כדורגלני סקציה נס ציונה
קטגוריה:חולון: כדורגלנים
קטגוריה:ישראלים שנולדו ב-1982
מוטרונה

רכבל סטרזה-מוטרונה
מוטרונה (באיטלקית: Mottarone) הוא הר בהרי האלפים המערביים, במחוז פיימונטה שבצפון־מערב איטליה. גובהו 1,491 מטרים מעל פני הים.

== גאוגרפיה ==
ההר נמצא בשטח העיר סטרזה, בין אגם אורטה לאגם מאג'ורה. מקורו של הנהר אגוניה נמצא בהר.

אתר סקי אלפיני, באורך של כ-21 ק"מ, נמצא על ההר.<ref>Le piste del Mottarone, web page on [http://www.mottaroneski.it/ www.mottaroneski.it] (accessed on March 2012)</ref>

== אקלים ==

== תאונת הרכבל ב-2021 ==

ב-23 במאי 2021, הרכבל שהוביל 15 בני אדם מהעיירה סטרזה לפסגת ההר, צנח לאזור מיוער בצלע ההר, סמוך לפסגה. 14 מתוכם נהרגו.<ref name="accident"></ref><ref></ref>

== קישורים חיצוניים ==

* 

== הערות שוליים ==

קטגוריה:האלפים הפניניים
קטגוריה:איטליה: הרים
קטגוריה:פיימונטה